Nynorsk


EKSAMEN

IT-11 Innføring i informasjonteknologi (4 vekttal)

(NVU-kurs HSH-IT11) 
Høgskolen Stord/Haugesund

Fredag 15.12.00 (6 timar)

Oppgåve 1

Operativsystem
(15%)

Ved overgangen frå MS DOS til MS Windows, skjedde det ei stor endring, som gjorde bruk av datamaskinar enklare for folk flest. Forklar kort kva denne endringa innebar.

b) Ved skolen der du arbeider, har du fått tildelt eit eige heimeområde som lagringsmedium. Forklar kort omgrepa: fil, mappe og snarveg.
c) Til høgre ser du ei oversikt over tilgjengelege lagringsmedium på maskinen du er tilkopla via skolen sitt nettverk. Din lagringsplass er kalt H:. Skisser ein mappestruktur til bruk i arbeidet ditt som lærar. 

d) Forklar kort korleis du går fram for å lage snarveg til dei mest brukte mappene på skrivebordet, slette mapper og endre namn på mapper.

e) Du har fått tilsendt ein CD med opplæringsprogram frå Læringssenteret (tidligare Nasjonalt læremiddelsenter). Ved innsetjing i CD-ROM-stasjon (E:), skjer ingen ting. Korleis vil du gå fram for å få fram innhaldet på CD-en?

f) Gjer kort greie for dei viktigaste funksjonane til ein drivar.

Oppgåve 2 

Tekstbehandling

(15%)

a) Forklar kort følgjande omgrep i MS Word: stavekontroll, autokorrektur og hardt sideskift.
b) Grei kort ut om korleis ein lagar avsnitt i MS Word, og korleis ein formaterer eit avsnitt.

c) Nemn tre ulike filformat som er mykje nytta i moderne tekstbehandling. Kva fordelar har dei ulike formata, og korleis vil du gå fram for å lagre i dei ulike formata?
d) Du er lærar på ein ungdomsskole. Elevane dine har i ein periode arbeidd med prosjektarbeid i matematikk og brukt rekneark i dette arbeidet. Du skal skrive ein rapport frå arbeidet og ønskjer å vise eksempel på kva elevane har laga. Korleis går du fram for å vise elevane sine skjermbilete i rapporten din, og korleis kan ein enkelt redigere desse skjermbileta.
e) Skolen der du arbeider har kjøpt inn digitalt kamera, og du har fotografert flittig under prosjektarbeidet. Nokre av desse bileta vil du også leggje inn i rapporten din. Kva kan gjerast med slike digitale bilete? Nemn minst fem generelle handlingar.
Oppgåve 3

Nettverk og kommunikasjon 
(15%)

a) Skolen sitt nettverk er eit lokalnettverk (LAN), med busstopologi. Forklar kort korleis eit slikt nettverk vil fungere med omsyn til overføring av data. Nemn i tillegg to andre måtar å organisere eit nettverk på. Illustrer gjerne med skisse/teikning.

b) Gjer kort reie for dei viktigaste funksjonane til eit nettverkskort.

c) Kva er ein ruter, og kva oppgåver tar han seg av?

d) Det finst to ulike metodar for overføring av data i eit nettverk. Forklar kort forskjellen på desse.

e) Forklar omgrepa CSMA/CD, Domain Name System (DNS), IP-nummer og synkron kommunikasjon.
f) Oppkopling mot Internett opnar for mange tenester som kan vere svært nyttige i undervisningssamanheng. Nemn minst fem slike tenester.


Oppgåve 5

Rekneark

(15%)

a) Forklar kort omgrepa celle, kolonne, rad og formel.
b) Kva kan ein bruke makroar til i eit MS Excel-rekneark?

Kva kan forklaringa vera dersom ein elev opplever at reknearket hans ser slik ut:

d) Elevverksemda Småfisk AS fangar ulike arter leppefisk som dei selgjer til oppdrettsnæringa i distriktet. Reknearket nedanfor skal vise samanhengen mellom prisen for dei ulike artene, kor mange fiskar som vert leverte i januar og februar, og rekne ut fortenesta. Etter at diverse utgifter er trekte frå, får elevverksemda behalda 40% som forteneste.
Lag ein formel i E8 som reknar ut fortenesta (0,4) for prisen på fiskeslaget (kr 3) ut frå talet på fisk ein har levert (120). NB! Formelen som du lagar skal vera mogleg å kopiere til E9-E11 og G8-G11, uten at ein treng å gjere endringar i formelen. 

Oppgåve 6

Database

(20%)

a) Forklar omgrepa primærnøkkel og framandnøkkel, og gjer greie for kva ein må ta omsyn til ved val av datatype for slike nøklar.

b) Når ein byggjer opp ein tabell kan ein, i tillegg til å bestemme datatype, også setje visse avgrensingar for felta. Forklar kort følgjande felteigenskapar i MS Access: feltstorleik, inndatamaske og valideringsregel.

c) Kva meiner ein med referanseintegritet, og kva effekt har denne i dei ulike tabellane i databasen?

I fritida er du med i styret for fotballgruppa i eit større idrettslag. Idrettslaget ønskjer seg ei betre oversikt over medlemmene i denne gruppa, kva lag dei spelar på og kven som trener dei ulike laga. Ein spelar kan ikkje spela på meir enn eitt lag, medan ein trenar kan vera trenar for fleire lag.

d) Lag ein konseptuell modell for databasen. Modellen skal omfatte minst tre aktuelle entitetstypar. Definer nødvendige attributt, relasjonar og nøklar.

e) For å lette arbeidet for brukarar av databasen som ikkje har spesielle kunnskapar om Access, vil du lage eit oppstartsskjema. Forklar kort korleis du vil gå fram for å lage eit slikt brukargrensesnitt.

f) Det finst ein relasjonstype som ikkje kan realiserast i relasjonsdatabasar. Forklar kort kva relasjonstype dette er, og vis med eksempel korleis ein løyser dette problemet.
Oppgåve 7

Konfigurering og kravspesifikasjon

(20%)

a) Skolen du arbeider på har fått pengar til eit kunst og handverksprosjekt. Dette prosjektet medfører bl.a. at elevane skal bruke datamaskinen til biletmanipulering og produksjon av eigne kunstplakatar. På eit personalmøte blir det ivrig diskutert om det er nødvendig å kjøpe inn nye maskinar til dette prosjektet. Frå før består maskinparken av 15 PC-ar med 486-prosessor som skolen har ”arva” frå ei lokal verksemd. Spørsmålet er om desse er gode nok til bruk i prosjektet. Kva meiner du? Grunngi  svaret.
b) Skolen du arbeider på vurderer å kjøpe 3 nye datamaskinar til skolen sitt mediatek. Sidan du har formell IKT-kompetanse, blir du beden om å kommentere to tilbod som rektor har henta inn.

Ei større elektrokjede har følgjande tilbod:

FUJITSU-SIEMENS SCALEOP9330

Pris kr. 19.995

19’’ skjerm, Intel Pentium III (CPU), CPU 933 MHz, 128 Mb RAM, 30 Gb HD, 12xDVD-ROM, 40xCD-ROM, mus, tastatur, høgtalarar, USB-port, MS Windows 98, MS Word 97, MS Works 4.5.

Ein lokal dataleverandør kan tilby:

FUJITSU-SIEMENS XPERT A10031G

Pris kr. 19.900

19’’ skjerm, AMD Athlon (CPU), CPU 1 GHz, 128 Mb RAM, 30 Gb HD, Samsung 12xDVD-ROM, 40xCD-ROM, mus, tastatur, høgtalarar, mikrofon, data/fax 56Kbps modem, USB-port, MS Windows 98, MS Word 2000, MS Works 2000.

Forklar kort kva dei ulike omgrepa som skildrar datamaskinane betyr, og skriv ei kort, grunngjeven tilråding til rektor/lærarråd om kva maskinar ein bør kjøpe.

